Wid i t-yesqedcen i tikkelt tamezwarut semman-as langage planning. Awal-a iban-d ɣer Einar Haugen deg useggas n 19591, iwakken ad d-yessegzi aheggi n teɣdira*, tajerrumt akked usegzawal i temɣiwanin* ur neddukel ara am usaka n Norvge. Ɣer taggara n useggas 1960, tanaktit* n langage planing tban-d iwakken ad tqaɛɛed uguren yellan deg tesnilesmetti. Sakin deg useggas n 1967, amusniles alalmani Heinz Kloss yessemgared asɣiwes n uẓayer ɣef win n usagem. Yessegzi-d win usagem am wakken d anekcum ara yilin ɣef tutlayt "afran n tira, asnulfu n wawalen" ma yella d ayen yerzan aẓayer yettuɣal ɣer unekcum i yerzan tiwwuriwin n tutlayt akked d uẓayer-is inmetti, d wassaɣ-ines d tutlayin-nniḍen.